Jaanson meenutas, et esimene arutelu, kus kõneldi muutuste vajadusest invaspordi rahastamises, toimus mai lõpus sotsiaalministeeriumis minister Hanno Pevkuri eesistumisel. Sellel kohtumisel osalesid Eesti Olümpiakomitee, Paraolümpiakomitee ning Invaspordiliit ja jõuti järeldusele, et muutus on vajalik ning sotsiaalministeerium annab oma eelarves olevad invaspordi vahendid Paraolümpiakomitee  käsutusse, et luua jätkusuutlik rahastamissüsteem.